Legal Document

Category: 1277

Text:
15. ΝΟΜΟΘΕΤ.ΔΙΑΤΑΓΜΑ υπ’ αριθ. 1118 της 28 Σεπτ./4 Οκτ. 1949 Περί κυρώσεως και τροποποιήσεως του Α.Ν. υπ’ αριθ. 823/48 περί θέσεως διατάξεων προς ρύθμισιν εποικιστικών τινων ζητημάτων. Άρθρον πρώτον.-Κυρούται αφ’ ης ίσχυσεν ο Α.Ν. υπ’ αριθ. 823/48. Άρθρον δεύτερον-δέκατον.-(Τροποποιούνται τα άρθρ. 1,2,3,6,12,19,23,25,30,31,34 και 35 του Α.Ν. 823/48 και τα άρθρ. 24 παρ. 1, 25, 158 παρ. 1 και 192 του Αγροτικού Κώδικος 2880/1941). Άρθρον ενδέκατον.-Αι επί των θεμάτων περί ων ο Νόμος 478/43 «περί Αγροτικού Κτηματολογίου» ως ετροποποιήθη και συνεπληρώθη μεταγενεστέρως και τα άρθρ. 60 παρ. 1 και 93 παρ. 5 του Αγροτικού Κώδικος 2880/41 γνωμοδοτήσεις του Γνωμοδοτικού Συμβουλίου Εποικισμού νομίμως λαμβάνονται και απουσιάζοντος εκ του Συμβουλίου τούτου του Διευθυντού της Τοπογραφικής Υπηρεσίας Υπουργείου Γεωργίας ή του νομίμου αναπληρωτού του, αρκεί ούτος να εκλήθη προσηκόντως όπως μετάσχη της οικείας συνεδριάσεως. Άρθρον δωδέκατον.-Παρέχεται νέα προθεσμία ενός έτους αρχομένη από της ενάρξεως της ισχύος του παρόντος προς υποβολήν των περί ων η παραγρ. 2 του άρθρ. 41 του δια του παρόντος κυρουμένου Α.Ν. 823/48, αιτήσεων. Άρθρον δέκατον τρίτον.-1.Αι διατάξεις του παρόντος περιλαμβάνονται εις την κατά το άρθρ. 43 του κυρουμένου Α.Ν. 823/48 κωδικοποίησιν. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 17.Γ.ω.15 Διάφοροι Εποικιστικοί Νόμοι